(Návrh)

**VYHLÁŠKA**

**Ministerstva školstva, vedy, výskumu a športu Slovenskej republiky**

**z ..........................2021,**

**ktorou sa mení a dopĺňa vyhláška Ministerstva školstva, vedy, výskumu a športu Slovenskej republiky č. 361/2019 Z. z. o vzdelávaní v profesijnom rozvoji**

Ministerstvo školstva, vedy, výskumu a športu Slovenskej republiky podľa § 85 písm. b) zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov ustanovuje:

**Čl. I**

Vyhláška Ministerstva školstva, vedy, výskumu a športu Slovenskej republiky č. 361/2019 Z. z. o vzdelávaní v profesijnom rozvoji sa mení a dopĺňa takto:

1. V § 1 sa za písmeno a) vkladá nové písmeno b), ktoré znie:

„b) stručnú anotáciu programu vzdelávania,“.

Doterajšie písmená b) až l) sa označujú ako písmená c) až m).

1. V § 3 odsek 2 znie:

„(2) Základný program funkčného vzdelávania, rozširujúci program funkčného vzdelávania a modul rozširujúceho programu základného vzdelávania sa vypracúva v súlade s požiadavkami na funkčné vzdelávanie, ktoré sú uvedené v prílohe č. 2.

1. Príloha č. 2 vrátane nadpisu znie:

„Príloha č. 2 k vyhláške č. 361/2019 Z. z.

Obsah a rozsah funkčného vzdelávania

1. Program funkčného vzdelávania sa člení na základný program funkčného vzdelávania a rozširujúci program funkčného vzdelávania

2. Základný program sa poskytuje v rozsahu najmenej 70 hodín.

3. Rozširujúci program sa poskytuje v rozsahu najmenej 150 hodín.

4. Rozširujúci program funkčného vzdelávania sa tvorí z povinného modulu rozširujúceho programu funkčného vzdelávania a z výberových modulov rozširujúceho programu funkčného vzdelávania.

5. Povinný modul

5.1.Finančný manažment a školská ekonomika v rozsahu najmenej 20 hodín

6. Voliteľné moduly

6.1. Sebariadenie v rozsahu najmenej 20 hodín

6.2. Manažérska etika v rozsahu najmenej 20 hodín

6.3. Pracovná činnosť pedagogického zamestnanca a odborného zamestnanca v rozsahu najmenej 10 hodín

6.4. Vnútorné procesy v rozsahu najmenej 20 hodín

6.5. Evalvácia, autoevalvácia a riadenie kvality školy v rozsahu najmenej 20 hodín

6.6. Autoevalvácia v rozsahu najmenej 20 hodín

6.7. Hodnotenie a interpretácia výsledkov autoevalvácie v rozsahu najmenej 20 hodín

6.8. Projektový manažment v rozsahu najmenej 30 hodín

6.9. Vedenie ľudí v škole alebo v školskom zariadení v rozsahu najmenej 20 hodín

6.10. Pracovný tím v rozsahu najmenej 20 hodín

6.11. Pracovno-právne vzťahy v rozsahu najmenej 20 hodín

6.12. Personálne riadenie v rozsahu najmenej 10 hodín

6.13. Profesijný rozvoj v rozsahu najmenej 20 hodín.“.

**Čl. II**

Táto vyhláška nadobúda účinnosť 1. januára 2022.